29. november 2012

**Kære forældre i 6. klasse**

Vi skal i det næste stykke tid arbejde med kapitlet Regning. Eleverne skal i denne periode lære om:

* **Afrunding.** Afrunde til hele tal og til decimaltal med 1, 2 eller 3 decimaler.
* **Plus og minus.** Regne med decimaltal med forskelligt antal decimaler og beregne tværsum.
* **Gange og dele**. Træne tabeller. Gange hele tal med decimaltal. Gange to 2-cifrede tal.

Finde divisorer og skrive rest om til decimaltal og til brøk.

* **Regnehierarki.** Regne med potenser, parenteser og flere regnetegn vha. regnehierarkiets regler.
* **Regnehistorier.** Løse tekstopgaver med de fire regningsarter.

I kan hjælpe jeres barn godt på vej derhjemme ved hjælp af en eller flere af nedenstående aktiviteter:

**Aktiviteter og spil fra bogen:**

Følgende aktiviteter/spil kan med fordel gentages hjemme, når eleverne har arbejdet med dem i skolen.

|  |  |  |
| --- | --- | --- |
| Side 28 | Opgave 9 | **Decimalspil**Brug spillekort og en terning. Hver deltager skriver 10,000 øverst på et stykke papir. Kast terningen på skift. Ved lige antal øjne skrives plus og ved ulige skrives minus. Træk 4 spillekort og dan et tal med tre decimaler og skriv det under 10,000 og regn det fremkomne stykke. Turen går videre. Alle 10’ere, jokere og billedkort har værdien 0. Den, der er tættest på tallet 10 efter 5 runder, vinder. |
| Side 30  | Opgave 14 | **Tegn et stykke og Tre på stribe** |
| Side 30 | Opgave 14 | **Hurtigst til facit**Tegn en spilleplade med fx 16 felter, som vist i elevbogen. Brug ludobrikker eller lignende i stedet for centikuber. |
| Side 33 | Opgave 23 | **Kasseboner**Gå på indkøb sammen og brug efterfølgende bonerne. |
| Side 36 | Opgave 32 | **Størst og mindst facit**Skriv tegnene +, –, , :, ( og ) på 6 lapper papir. Sorter jokere, 10´ere og billedkort fra et sæt spillekort og træk på skift 4 spillekort og 3 af de 4 regnetegn. Parenteserne skal være med hver gang. Læg på skift et regnestykke, hvis facit skiftevis er det største eller det mindste mulige facit, der kan dannes. Hvis den anden deltager ved at flytte rundt på kort og brikker kan finde et facit, der er større eller mindre ved mindst facit, får deltagerne forskellen som point. Den, med flest point efter 10 runder, vinder.  |

**Andre aktiviteter:**

**Afrunding**. Tast tilfældige delestykker på en lommeregner. Afrund og skriv facit med 3,2 og 1 decimal.

**Tværsum.** Find tværsummen af fx venners mobilnumre og idolers fødselsdage.

**Rest på tre måder.** Find et antal mønter og tæl beløbet. Kast en terning. Antallet af øjne svarer det antal personer, der skal dele beløbet. Regn ud hvor meget hver person får. Hvis der fremkommer en rest skrives facit på tre forskellige måder som vist i elevbogen side 35.

God fornøjelse og med venlig hilsen

Skriv dit navn her...